b'\n_START_ARTICLE_\nZo\xc3\xabl Amberg\n_START_PARAGRAPH_\nZo\xc3\xabl Amberg (s. 25. syyskuuta 1992 Stans) on sveitsil\xc3\xa4inen moottoriurheilija.\n_START_SECTION_\nUra\n_START_PARAGRAPH_\nAmberg aloitti uransa karting-sarjoissa, joissa h\xc3\xa4n kilpaili vuoteen 2008 saakka. Vuonna 2009 Amberg kilpaili Italian Formula Renault -sarjassa, Formula Renault West European Cupissa ja Formula Renault Middle European Cup -mestaruussarjassa. H\xc3\xa4n sijoittui nelj\xc3\xa4nneksi Italian FR-sarjassa ja viidenneksi Sveitsin FR-sarjassa. Vuonna 2010 Amberg voitti Sveitsin Formula Renault -sarjan mestaruuden. H\xc3\xa4n kilpaili my\xc3\xb6s Formula Abarth -sarjassa, jossa h\xc3\xa4n voitti yhden kilpailun sijoittuen loppupisteiss\xc3\xa4 seitsem\xc3\xa4nneksi._NEWLINE_Vuonna 2011 Amberg kilpaili GP3-sarjassa Atech CRS Racing-tallissa, jossa h\xc3\xa4n ei saavuttanut pisteit\xc3\xa4. Samana vuonna h\xc3\xa4n ajoi European F3 Open -sarjassa kuusi kilpailua voittamalla yhden kilpailun. Vuonna 2012 Amberg siirtyi World Series by Renault-sarjaan saavuttaen kauden aikana yhden pisteen. Amberg jatkoi sarjassa vuonna 2013 saavuttaen kahdeksan pistett\xc3\xa4. Vuonna 2014 Amberg jatkoi kolmannen kauden sarjassa saavutaen yhden kakkossijan ja 66 pistett\xc3\xa4 sijoittuen sarjan 11:ksi. Vuonna 2015 Amberg siirtyi GP2-sarjaan Lazarus -tallin kuljettajaksi.'